[{"text_idx": "#000000", "text": "Y Broses Ymgysylltu a'r Diffyg Ymgysylltu"}, {"text_idx": "#000001", "text": "Beth mae'r Brifysgol yn ei olygu wrth \u2018ymgysylltu\u2019?"}, {"text_idx": "#000002", "text": "Mae'r Brifysgol yn disgwyl i fyfyrwyr:"}, {"text_idx": "#000003", "text": "mynychu a chymryd rhan weithredol yn yr holl ddarlithoedd, cyfarfodydd a gweithgareddau eraill sydd wedi'u hamserlennu a drefnir mewn perthynas a\u0302'u cwrs* gan gynnwys y rheini sy'n cael eu cynnig o bell;gwneud defnydd priodol o'u UniLearn (e.e. Blackboard, Panopto, Turnitin);cyflwyno asesiadau mewn pryd;ymateb i gyfathrebiadau'r Brifysgol mewn modd amserol."}, {"text_idx": "#000004", "text": "*Gwiriwch a\u0302'ch ti\u0302m cwrs am unrhyw ofynion penodol ar gyfer eich cwrs. Gweler hefyd Siarter Myfyrwyr."}, {"text_idx": "#000005", "text": "Mae presenoldeb da yn rhan hanfodol o ymgysylltu, ond rydym yn deall efallai y bydd yn rhaid i chi golli gweithgaredd a drefnwyd. Am fwy o wybodaeth gweler Presenoldeb ac Absenoldeb."}, {"text_idx": "#000006", "text": "Beth yw\u2019r Broses Diffyg Ymgysylltu?"}, {"text_idx": "#000007", "text": "Os bernir bod eich ymgysylltiad a\u0302'ch cwrs yn anfoddhaol, efallai y bydd y broses Diffyg Ymgysylltu yn cael ei rhoi ar waith gan di\u0302m eich cwrs. Byddant yn cysylltu a\u0302 chi i ddechrau i drafod ail-ymgysylltu a\u0302'r cwrs. Os byddwch yn derbyn e-bost mae'n bwysig eich bod yn ymateb o fewn yr amserlenni perthnasol. Mae\u2019r diagram isod yn amlinellu\u2019r broses lawn:"}, {"text_idx": "#000009", "text": "Bydd cyfarfod gyda'r Ti\u0302m Cyngor Dilyniant yn eich galluogi i drafod eich pryderon neu anawsterau gyda'ch astudiaethau a bydd yn anelu at eich helpu i ail-ymgysylltu a\u0302'ch cwrs."}, {"text_idx": "#000010", "text": "Lle nad yw ail-ymgysylltu yn bosibl i chi byddant yn archwilio opsiynau eraill sydd ar gael."}, {"text_idx": "#000011", "text": "Beth os ydw i\u2019n profi problemau iechyd meddwl ac mae\u2019n anodd i mi ymgysylltu?"}, {"text_idx": "#000012", "text": "Mae'n bwysig i chi gael help. Gall y Gwasanaeth Llesiant eich helpu i edrych ar yr amrywiaeth o opsiynau cymorth a allai fod yn agored i chi."}, {"text_idx": "#000013", "text": "Os na allwch ymgysylltu a\u0302'ch astudiaethau oherwydd eich iechyd corfforol neu feddyliol, gall y rheoliadau Cymorth i Astudio fod yn berthnasol."}, {"text_idx": "#000014", "text": "Beth os oes gennyf anabledd sy'n achosi anawsterau gyda fy ymgysylltiad?"}, {"text_idx": "#000015", "text": "Dylech gysylltu a\u0302'r Gwasanaeth Anabledd i drafod y gefnogaeth sydd ar gael.."}, {"text_idx": "#000016", "text": "Beth fydd yn digwydd os na fyddaf yn ailgysylltu?"}, {"text_idx": "#000017", "text": "Os na chaiff eich materion ymgysylltu eu datrys, efallai y cewch eich tynnu'n o\u0302l o'ch cwrs, ac os felly, anfonir hysbysiad tynnu'n o\u0302l atoch drwy'r e-bost."}, {"text_idx": "#000018", "text": "A allaf apelio yn erbyn cael fy nhynnu\u2019n o\u0302l?"}, {"text_idx": "#000019", "text": "Os cewch eich tynnu'n o\u0302l, mae gennych hawl i apelio o fewn 10 diwrnod gwaith o'r dyddiad y caiff yr hysbysiad tynnu'n o\u0302l ei anfon atoch drwy e-bost."}, {"text_idx": "#000021", "text": "Oes unrhyw un all fy nghefnogi drwy\u2019r broses?"}, {"text_idx": "#000022", "text": "Bydd cyfarfod gyda'r Ti\u0302m Cyngor Dilyniant yn eich galluogi i drafod eich pryderon neu anawsterau gyda'ch astudiaethau a bydd yn anelu at eich helpu i ail-ymgysylltu a\u0302'ch cwrs. Byddant hefyd yn eich cyfeirio at wasanaethau cymorth eraill."}, {"text_idx": "#000024", "text": "Weithiau, efallai y byddwch yn teimlo bod angen cymorth arnoch sy'n annibynnol ar y Brifysgol, er enghraifft, os hoffech chi ddod a\u0302 rhywun pan fyddwch chi'n cyfarfod a\u0302'r Ti\u0302m Cyngor Dilyniant. Yn yr achos hwnnw, byddem yn eich cynghori i gysylltu a\u0302'ch Undeb Myfyrwyr."}, {"text_idx": "#000025", "text": "Rwyf wedi penderfynu gadael, beth sydd angen i mi ei wneud?"}, {"text_idx": "#000026", "text": "Os ydych wedi penderfynu tynnu-n o\u0302l neu dorri at draws eich astudiaethau, mae'n hanfodol eich bod yn cysylltu a\u0302'r Parth Cynghori a chwblhau\u2019r broses brioodol gan y byddwch yn dal i fod yn atebol am ffioedd. Noder nad yw peido a fynychu dosbarthiadau ynddo'i hun yn golygu tynnu'n o\u0302l yn ffurfiol."}]